钦定古今图书集成/明伦汇编/氏族典/第503卷 > 陆树声
## 钦定古今图书集成/明伦汇编/氏族典/第503卷 > 陆树声

按《明外史陆树声传》：“树声，字与吉，松江华亭人。初冒
林姓，及贵乃复。家世业农，少力田，暇即读书。举嘉靖
二十年会试第一，选庶吉士，授编修。三十一年，请假
归，遭父丧。久之，起南京司业。复请告去，起左谕德，掌
南京翰林院。寻召还春坊，不起。久之，起太常卿，掌南
京祭酒事。召为吏部右侍郎，引疾不拜。神宗嗣位，即”
家拜礼部尚书，力辞不得，乃赴阙。中官不乐树声，树
声连疏乞休归。子彦章，万历十七年进士。树声年九
十七卒，谥“文定。”彦章有节概，官至南京刑部侍郎。